Viktors Skudra

Viktors Skudra ( — ) bija latviešu jurists un politiķis, pirmais atjaunotās Latvijas Republikas tieslietu ministrs, Satversmes tiesas tiesnesis.

 Dzīvesgājums 
Dzimis 1943. gadā Rēzeknes apriņķa Mākoņkalna pagastā. No 1963. līdz 1970. gadam strādāja Latvijas Teātra biedrības mākslas priekšmetu darbnīcā. Līdz 1973. gadam studēja Latvijas Universitātes Juridiskajā fakultātē, līdztekus no 1970. līdz 1980. gadam strādāja par Rīgas pilsētas prokurora palīgu, tad par Rīgas pilsētas Oktobra rajona prokurora vietnieku, Saldus rajona prokuroru, Ventspils starprajonu prokuroru. No 1982. līdz 1987. gadam Skudra bija Latvijas PSR prokurora vietnieks, no 1987. līdz 1988. gadam — PSKP SK instruktors.Saeima apstiprina Satversmes tiesas tiesnešus 

Atmodas kustības laikā 1988. gadā kļuva par Latvijas PSR tieslietu ministru, atbalstīja Latvijas Juristu biedrības izveidošanu. Toreizējais Latvijas PSR prokurors Jānis Dzenītis tikšanās laikā ar Medvedevu uzstājās ar apsūdzošu runu, ka Latvijas PSR ir juristi, kuri esot "beatbildīgi nostājušies uz padomju valsti graujoša ceļa un atbalstot Latvijas tautas fronti", pieminot Viktoru Skudru, Ilmāru Bišeru, Juri Bojāru un Aivaru Endziņu.Viktors Skudra
Pēc Latvijas neatkarības atjaunošanas bija Latvijas Republikas tieslietu ministrs. 1992. gadā kopā ar tā laika ģenerālprokuroru Jāni Skrastiņu tiesā iesniedza prasību par Jāņa Kučinska vadītā laikraksta "Pilsonis" slēgšanu, jo tas savās slejās bija aicinājis boikotēt pilsoņu reģistra veidošanu, ko Skudra un Skrastiņš traktēja kā nepakļaušanos likumiem un likuma par presi pārkāpumu.

No 1993. gada bija zvērinātu advokātu biroja vadītājs, Aivara Lemberga advokāts lietā pret Ģenerālprokuratūru par goda un cieņas aizskaršanu.
2006. gada nogalē Saeima apstiprināja par Satversmes tiesas tiesnesi.Satversmes tiesas tiesneši . Pirms tam Saeimas juridiskā komisija viņa kandidatūru noraidīja, pārmetot Skudram zinātniskā grāda trūkumu un notikumus ap izdevumu "Pilsonis".Skudra neatsauks savu kandidatūru Satversmes tiesas tiesneša amatam Negaidīti miris .

 Piezīmes un atsauces 
 Piezīmes 

 Atsauces 

Kategorija:1943. gadā dzimušie
Kategorija:2011. gadā mirušie
Kategorija:Latvijas advokāti
Kategorija:Latvijas prokurori
Kategorija:Latvijas tieslietu ministri
Kategorija:PSRS tautas deputāti no Latvijas
Kategorija:Satversmes tiesas tiesneši
Kategorija:Triju Zvaigžņu ordeņa virsnieki
Kategorija:Rēzeknes novadā dzimušie
Kategorija:Latvijas PSR Tautas komisāri un ministri
Kategorija:PSRS juristi